b'\n_START_ARTICLE_\nBathory\n_START_SECTION_\nIstorija\n_START_PARAGRAPH_\nBathory buvo \xc4\xafkurt\xc4\x85 Stokholme 1983 metais, \xc4\xafdomumo d\xc4\x97lei, 17-me\xc4\x8dio Quorthon. Po keleto grup\xc4\x97s apvadinimo ir jos nari\xc5\xb3 keitim\xc5\xb3, Quorthon galiausiai apsistojo ties Bathory. Pirmieji \xc4\xafra\xc5\xa1ai buvo i\xc5\xa1leisti tais pa\xc4\x8diais metais, kai Quorthon gavo bosin\xc4\x99 gitar\xc4\x85 i\xc5\xa1 Tyfon Grammofon. Tai buvo dvi dainos rinkiniui Scandinavian Metal Attack, kurios susilauk\xc4\x97 netik\xc4\x97to fan\xc5\xb3 d\xc4\x97mesio. Netrukus po to su jais susisiek\xc4\x97 Tyfon Grammofon su pasi\xc5\xablymu \xc4\xafra\xc5\xa1yti piln\xc4\x85 album\xc4\x85._NEWLINE_Nors Venom Black Metal albumas buvo stipriai nutol\xc4\x99s nuo to meto metal\xc5\xb3 \xc5\xbeanr\xc5\xb3 ir buvo laikomas black metal pradininku, ta\xc4\x8diau Bathory nekopijuodama albumo taip pat sugeb\xc4\x97jo i\xc5\xa1gauti black metal muzik\xc4\x85 su satanisti\xc5\xa1kais tekstais ir \xc5\xa1iam \xc5\xbeanrui b\xc5\xabdingu skambesiu. Netgi fanai man\xc4\x97, kad Bathory kopijuoja Venom ir groja pagal Black Metal album\xc4\x85. Ta\xc4\x8diau Quorthon ne kart\xc4\x85 teig\xc4\x97, jog nebuvo netgi nusipirk\xc4\x99s Venom \xc4\xafra\xc5\xa1\xc5\xb3, o ir dain\xc5\xb3 gird\xc4\x97jo tik kelias; Bathory taip pat nebuvo \xc4\xaftakota ir Manowar, nors paklausius j\xc5\xb3 viking metal \xc5\xbeanro darb\xc5\xb3 susidarydavo kitoks \xc4\xafsp\xc5\xabdis._NEWLINE_Tolimesni Bathory i\xc5\xa1leisti albumai \xe2\x80\x93 The Return ir Under the Sign of the Black Mark stipriai paveik\xc4\x97 n\xc5\xabdienos norvegi\xc5\xa1kas black metal grupes ir paskatino \xc5\xa1io \xc5\xbeanro plitim\xc4\x85 ir tobul\xc4\x97jim\xc4\x85._NEWLINE_Pirmieji \xc5\xbeenklai to, kuo v\xc4\x97liau tapo Bathory, pasirod\xc4\x97, fan\xc5\xb3 manymu geriausiame, albume Blood Fire Death. Vietomis muzika sul\xc4\x97t\xc4\x97davo ir pasigirsdavo epinis dainavimas \xe2\x80\x93 taip buvo pakloti pagrindai viking metal \xc5\xbeanrui. Ta\xc4\x8diau i\xc5\xa1liko ir black metal \xc5\xbeanro elementai. Hammerheart albumu Bathory sukr\xc4\x97t\xc4\x97 savo fanus \xe2\x80\x93 stilius drasti\xc5\xa1kai pasikeit\xc4\x97, muzika tapo ma\xc5\xbeiau agresyvia, atsirado daugiau epi\xc5\xa1kumo ir atmosferi\xc5\xa1kumo; dain\xc5\xb3 tekstai sukurpti i\xc5\xa1 viking\xc5\xb3 mitologijos, Quorthon dainavimas tapo pana\xc5\xa1esnis \xc4\xaf Manowar vokalisto. Taip Bathory tapo naujo ekstremaliosios muzikos \xc5\xbeanro \xe2\x80\x93 viking metal pradininkais. Tolimesni albumai Twilight of the Gods ir Blood on Ice n\xc4\x97 kiek nenutolo nuo viking metal \xc5\xbeanro ir tai kiek nuvyl\xc4\x97 fanus, kuriems patiko Bathory tamsioji pus\xc4\x97._NEWLINE_1994 metais Bathory su albumu Requiem v\xc4\x97l pakeit\xc4\x97 stili\xc5\xb3, \xc5\xa1\xc4\xaf kart\xc4\x85 tapdama retro - trash metal atstovais. Ta\xc4\x8diau su albumais Nordland 2002 ir 2003 metais apleido senovi\xc5\xa1k\xc4\x85 thrash ir gr\xc4\xaf\xc5\xbeo prie viking metal._NEWLINE_2004 m. bir\xc5\xbeel\xc4\xaf Quorthon buvo rastas negyvas savo namuose d\xc4\x97l \xc5\xa1irdies sustojimo._NEWLINE_Bir\xc5\xbeelio 3 d., tais pa\xc4\x8diais metais, Black Mark Records i\xc5\xa1leido duokl\xc4\x99 Quorthon \xe2\x80\x93 trij\xc5\xb3 disk\xc5\xb3 rinkinys su geriausiomis Bathory dainomis, 176 puslapi\xc5\xb3 knyg\xc4\x85, DVD su vienu klipu, interviu ir 11x14 plakatu._NEWLINE_Black metal grup\xc4\x97s i\xc5\xa1leido kelet\xc4\x85 album\xc5\xb3 su Bathory koveriais nor\xc4\x97damos i\xc5\xa1reik\xc5\xa1ti pagarb\xc4\x85. Vienas i\xc5\xa1 j\xc5\xb3 buvo In Conspiracy with Satan: A Tribute to Bathory.'